Liedjie, ’n nuwe Afrikaanse musiekstromingsdiens, is soos “daai dik CD-leêrs wat jy in jou kar gehou het en oral moes saamdra, maar hier word al daardie CD’s met een app vervang”.
Liedjie is die eerste produk uit die Nichestream-stal vir stromingsdienste – die beginpunt tot ander musiekkanale wat niche-musiekmarkte bedien, waaronder ’n toekomstige Nigeriese gospel-stromingsdiens.
Dit kos R49,99 per maand. Op WeChat is die eerste drie maande gratis, terwyl die app vir die eerste twee weke gratis op die proef gestel kan word.